મકર : સપ્તાહના આરંભે આપ વાણીના પ્રભૂત્વ અને પોતાના વિચારો રજૂ કરવાના કલાત્મક અંદાજથી વિજાતીય પાત્રોને ખૂબ સારી રીતે અને સરળતાથી પોતાની તરફ આકર્ષિક કરશો. સેલ્સ અને માર્કેટિંગ, શિક્ષણ તેમજ જેમાં વાણીનો પ્રભાવ હોય તેવા ક્ષેત્રોમાં જોડાયેલા જાતકો આ સમયમાં ઉત્તમ પ્રગતીની આશા રાખી શકે છે. આર્થિક મોરચે પણ આવકના યોગો બની રહ્યા છે. જોકે, ભાગીદારીના કાર્યોમાં તમારે સાચવવું પડશે કારણ કે હાલમાં કરેલા આર્થિક વ્યવહારોમાં જો લેખિત નોંધ નહીં હોય તો છેતરપિંડીની શક્યતા બનશે. તા. 28, 29 અને 30ના મધ્યાહન સુધી તમારામાં સાહસવૃત્તિ વધુ રહેશે. આ સમયમાં તમે પ્રોફેશનલ મોરચે કોઈ નવી શરૂઆત કરો, નોકરિયાતો કંપની બદલવાનું વિચારે અથવા અન્ય કોઈ અણધાર્યો નિર્ણય લે તેવું બની શકે છે. તા. 31 અને 1ના રોજ તમારે પરિવાર સાથે વધુ સમય વિતાવવાનો થશે. પરિવારની ખુશી માટે તમે ઈલેક્ટ્રોનિક ચીજો, આરામદાયક વસ્તુઓ, આભૂષણો, વસ્ત્રો વગેરેમાં ખર્ચ કરો તેવી શક્યતા છે. વાહન ખરીદીના યોગ છે પરંતુ કોઈપણ સોદો પાર પાડતી વખતે સાવચેતી રાખવી. સપ્તાહના છેલ્લા ચરણમાં શરદી, શ્વાસ સંબંધિત સમસ્યા, ફક, ટીબી હોય તેમને વધુ સાચવવાની સલાહ છે.